पाएं अपने शहर की ताज़ा ख़बरें और फ्री ई-पेपरडाउनलोड करें
लखीसराय-मुंगेर मुख्य मार्ग पर हेमजापुर के समीप गुरुवार की दोपहर सड़क दुर्घटना में बाइक सवार युवक 30 वर्षीय मो. औरंगजेब बुरी तरह घायल हो गया। घायल युवक इलाज के लिए सदर अस्पताल में ओपी पुलिस ने भर्ती कराया। युवक की गंभीर स्थिति को देखते हुए चिकित्सक ने प्राथमिक उपचार के बाद भागलपुर रेफर कर दिया। जानकारी के अनुसार कपड़ा व्यापारी बांका जिला के नवादा थाना क्षेत्र अंतर्गत हरना गांव निवासी मो.औरंगजेब सीवान से अपने घर बांका बाइक से लौट रहा था। इस बीच हेमजापुर के समीप संतुलन बिगड़ने से बाइक सड़क किनारे लगे एक लोहा के पोल से टकरा गई। इस दुर्घटना में बाइक के साथ युवक सड़क पर गिर कर बुरी तरह घायल हो गया। दुघर्टना में युवक के हाथ की हड्डी टूट गयी है, जबकि सिर में गंभीर चोट आयी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn